Μοσχάρι με πικάντικο βούτυρο - Awaze tibs
Μια καθημερινή συνταγή, εύκολη και γρήγορη, σαν τηγανιά. Τρώγεται με την ιντζέρα, το λεπτό, ξινούτσικο «ψωμί», το οποίο λειτουργεί σαν «χούφτα», και τυλίγεται σε αυτό.
500 γρ. ψαχνό από μοσχαρίσιο κόντρα, κομμένο σε λεπτές λωρίδες, 1 κρεμμύδι, σε λεπτές φέτες, 2 ντομάτες, ψιλοκομμένες, 1 πιπεριά πράσινη, κομμένη σε λωρίδες, 1 κουτ. σούπας ελαιόλαδο, αλάτι, 100 γρ. αγελαδινό βούτυρο, 1/2 κουτ. γλυκού berbere (αιθιοπικό μείγμα μπαχαρικών με καυτερή κόκκινη πιπεριά, τζίντζερ, σκόρδο, μοσχοσίταρο, βασιλικό κ.ά. Σε καλά μπαχαράδικα και σε μαγαζιά με έθνικ τρόφιμα) ή καυτερό κοκκινοπίπερο
Λιώνουμε το βούτυρο σε ένα μικρό σκεύος και προσθέτουμε το μπαχαρικό, ανακατεύουμε και αφήνουμε στην άκρη να κρυώσει καλά.Σε ένα βαθύ τηγάνι, σε δυνατή φωτιά, βάζουμε το κρέας με λίγες κουταλιές νερό και το σοτάρουμε μέχρι να μαλακώσει ελαφρώς, για 6-7 λεπτά.Προσθέτουμε το λάδι και το κρεμμύδι και τα σοτάρουμε όλα μαζί, μέχρι να μαραθεί το κρεμμύδι, για 2-3 λεπτά.Ρίχνουμε την ντομάτα και το αλάτι και συνεχίζουμε το ανακάτεμα, μέχρι να μαραθεί και να βγάλει τα υγρά της.Προσθέτουμε στο τηγάνι την πιπεριά, ανακατεύουμε μια δυο φορές και περιχύνουμε με το αρωματισμένο βούτυρο.Σερβίρουμε με αραβικές πίτες, ψωμί ή ένα λευκό πιλάφι.
Μοσχάρι,Ντομάτα,Πιπεριές